
Ministru kabineta rīkojums Nr. 413
Rīgā 2022. gada 13. jūnijā (prot. Nr. 30 26. §)
Par Resocializācijas politikas pamatnostādnēm 2022.–2027. gadam
· 1. Atbalstīt Resocializācijas politikas pamatnostādnes 2022.–2027. gadam (turpmāk – pamatnostādnes).
· 2. Noteikt Tieslietu ministriju par atbildīgo institūciju pamatnostādņu īstenošanā, bet Labklājības ministriju – par līdzatbildīgo institūciju.
· 3. Tieslietu ministrijai sagatavot un tieslietu ministram līdz 2022. gada 1. septembrim iesniegt noteiktā kārtībā Ministru kabinetā plānu pamatnostādņu īstenošanai 2022.–2024. gadam.
· 4. Tieslietu ministrijai sagatavot un tieslietu ministram līdz 2024. gada 1. septembrim iesniegt noteiktā kārtībā Ministru kabinetā plānu pamatnostādņu īstenošanai 2025.–2027. gadam.
· 5. Tieslietu ministrijai sagatavot un tieslietu ministram līdz 2025. gada 1. jūlijam iesniegt noteiktā kārtībā Ministru kabinetā pamatnostādņu īstenošanas starpposma novērtējumu.
· 6. Atzīt par spēku zaudējušu Ministru kabineta 2015. gada 24. septembra rīkojumu Nr. 580 "Par Ieslodzīto resocializācijas pamatnostādnēm 2015.–2020. gadam" (Latvijas Vēstnesis, 2015, 191. nr.).

